b'\n_START_ARTICLE_\n173 Ino\n_START_SECTION_\nOdkritje\n_START_PARAGRAPH_\nAsteroid je odkril francoski astronom Alphonse Louis Nicolas Borrelly 1. avgusta 1877 . Poimenovan je po kraljici Ino iz gr\xc5\xa1ke mitologije.\n_START_SECTION_\nLastnosti\n_START_PARAGRAPH_\nAsteroid Ino obkro\xc5\xbei Sonce v 4,55 letih. Njegova tirnica ima izsrednost 0,2084, nagnjena pa je za 14,210\xc2\xb0 proti ekliptiki. Njegov premer je 154,10 km, okoli svoje osi pa se zavrti v 6,163 h . Povr\xc5\xa1ina asteroida je temna, verjetno vsebuje preproste ogljikove spojine.'